Stavanger radio plasserte ti store radio- og telegrafmaster i Sørmarka, og bardunfestene til disse kan ennå sees i skogen. Byggingen av anlegget startet i 1913, og hensikten var å gi Norge direkte forbindelse med USA. Anlegget på Ullandhaug var senderen, og mottakerstasjonen lå på Nærbø. I USA ble det bygget tilsvarende stasjoner på østkysten mellom Boston og New York.